b"\n_START_ARTICLE_\nMotor molecular\n_START_PARAGRAPH_\nEls motors moleculars s\xc3\xb3n motors en qu\xc3\xa8 els moviments individuals d'unes poques mol\xc3\xa8cules s\xc3\xb3n responsables de la conversi\xc3\xb3 d'una forma d'energia (principalment qu\xc3\xadmica) en treball. En la naturalesa, estan en l'origen de tots els moviments dels \xc3\xa9ssers vius. Tamb\xc3\xa9 serien components importants d'eventuals nanom\xc3\xa0quines. Els primers elements de la descripci\xc3\xb3 d'aquests processos s\xc3\xb3n recents i deguts a l'equip del professor Jacques Prost a l'Institut Curie. Aquests moviments impliquen la f\xc3\xadsica de les transicions de fase i els sistemes din\xc3\xa0mics._NEWLINE_La principal difer\xc3\xa8ncia amb els motors macrosc\xc3\xb2pics es deu a l'escala de les energies que entren en joc. En efecte per moure masses moleculars a dist\xc3\xa0ncies d'uns pocs nan\xc3\xb2metres, el treball necessari \xc3\xa9s de l'ordre de l'energia lliure d'un term\xc3\xb2stat a temperatura ambient. Els motors moleculars estan generalment molt influenciats pel seu entorn, i no poden ser descrits m\xc3\xa9s que per teories estad\xc3\xadstiques. Aquest \xc3\xa9s el cas de tots els motors moleculars biol\xc3\xb2gics."